રાજકોટના દૂધસાગર રોડ ઉપર સાગર ચોકમાં ગુજરાત હાઉસિંગ બોર્ડના ક્વાટર્રમાં રહેતા રોશનબેન યુનુસભાઇ અમરેલીયા નામના ૫૯ વર્ષીય મુસ્લિમ વૃદ્ધાએ થોરાળા પોલીસ સ્ટેશનમાં નોંધાવેલી ફરિયાદમાં જણાવ્યું હતું કે તેણી પોતાના પરિવાર સાથે અહીંયા રહે છે ગત સાંજે સવા પાંચેક વાગ્યે ઘરની બહાર સુકવેલા કપડાં લેવા માટે દીકરાની વહુ સીરીનબેન બહાર ગઈ હતી ત્યારે લાલો ફોનમાં જેમ ફાવે તેમ વાતો કરતો હોવાથી તેને ટપારતા તે ઉશ્કેરાયો હતો અને બોલાચાલી કરી ઝઘડો કરી તું સરસ માલ છો તેમ કહી બીભત્સ ઈશારા કરતા પોતે વચ્ચે પડતા ફરિયાદી વૃદ્ધાને ધક્કો મારી દરવાજામાં પછાડી દઈ ભાગી ગયો હતો થોડીવાર પછી લાલો તેની માતા-ભાણો અને ત્રણ-ચાર અજાણ્યા માણસો સાથે ઘરે ધસી આવ્યો હતો અને ઘર ઉપર પથ્થરમારો કરવાનું ચાલુ કર્યું હતું ઘર ઉપર પથ્થરમારો કરતા અટકાવવા જતા ફરિયાદી વૃદ્ધા, પુત્રવધુ સીરીનબેન અને ઈરફાનને ત્રણેયને ઈજાઓ થઇ હતી તેમજ ઘર બહાર શેરીમાં પાર્ક કરેલી રીક્ષા અને અશોક લેલેન્ડ ટ્રકના કાચ પણ ફોડી નાખ્યા હતા અને રીતસરનો આતંક મચાવી નાશી છૂટ્યા હતા ત્રણેય ઇજાગ્રસ્તોને સારવાર અર્થે સિવિલ હોસ્પિટલે ખસેડવામાં આવ્યા હતા આ અંગે ફરિયાદ નોંધાવતા પીએસઆઇ જે જી ચૌધરી સહિતના સ્ટાફે હુમલાખોરોને ઝડપી પાડવા તજવીજ હાથ ધરી છેે.